
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1436 

18 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση της υπ’ αριθμ. Φ711/22/Β7/214 
υπουργικής απόφασης (ΦΕΚ 298/τ.Β7ΐ7.4.1995) 
«Εγκριση Π.Μ.Σ. του τμήματος Γεωλογίας του 
Πανεπιστημίου Θεσσαλονίκης, στην Μετεωρολογία 
και Κλιματολογία», όπως τροποποιήθηκε και 
ισχύει.- Παράταση λειτουργίας του Π.Μ.Σ. με τίτλο 
«Μετεωρολογία, Κλιματολογία και Ατμοσφαιρικό 

Περιβάλλον». 1 

Τροποποίηση της υπ’ αριθμ. Β7/611 (ΦΕΚ 1212, τ.Β'/ 
26.11.1998) υπουργικής απόφασης που αφορά 
στο Διατμηματικό Πρόγραμμα Μεταπτυχιακών 
Σπουδών των Τμημάτων Διοίκησης Επιχειρήσεων, 
Περιβάλλοντος, Κοινωνικής Ανθρωπολογίας και 
Γεωγραφίας του Πανεπιστημίου Αιγαίου με 
τίτλο: «Σχεδιασμός, Διοίκηση και Πολιτική του 

Τουρισμού». 2 

Έγκριση Προγράμματος Μεταπτυχιακών Σπουδών 
του Τμήματος Οικονομικών Επιστημών του 
Πανεπιστημίου Πελοποννήσου με τίτλο: «Οργάνωση 
και Διοίκηση Δημοσίων Υπηρεσιών, Οργανισμών 


και Επιχειρήσεων». 3 

Α ΠΟΦΑΣΕΙ Σ 

Αριθμ. 69416/Β7 (1) 


Αντικατάσταση της υπ’ αριθμ. Φ711/22/Β7/214 υπουργικής 
απόφασης (ΦΕΚ 298/τ.Β7ΐ7.4.1995) «Εγκριση Π.Μ.Σ. 
του τμήματος Γεωλογίας του Πανεπιστημίου Θεσ¬ 
σαλονίκης, στη Μετεωρολογία και Κλιματολογία», 
όπως τροποποιήθηκε και ισχύει.- Παράταση λειτουρ¬ 
γίας του Π.Μ.Σ. με τίτλο «Μετεωρολογία, Κλιματο¬ 
λογία και Ατμοσφαιρικό Περιβάλλον». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 
τ.Α') «Εθνικό Συμβούλιο Παιδείας,... και άλλες διατάξεις» 


και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

3. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευτικών «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Φ711/22/Β7/214 υπουργική απόφαση 
(ΦΕΚ 298/τ.Β'/17.4.1995) «Εγκριση ΠΜΣ του Τμήματος 
Γ εωλογίας του Πανεπιστημίου Θεσσαλονίκης στην Με¬ 
τεωρολογία και Κλιματολογία», όπως έχει ήδη τροπο¬ 
ποιηθεί με τις υπ’ αριθμ. Β7/458 (ΦΕΚ 869/τ.Β'/1.10.1997) 
και Β7/318 (ΦΕΚ 1036/τ.Β'/23.8.2000) υπουργικές απο¬ 
φάσεις. 

5. Το απόσπασμα πρακτικού της Γ.Σ.Ε.Σ. του τμήματος 
Γεωλογίας του Α.Π.Θ. (συνεδρία 105717.12.2004). 

6. Το απόσπασμα πρακτικού της Συγκλήτου Ειδικής 
Σύνθεσης του Α.Π.Θ. (συνεδρία 95729.6.2005). 

7. α. Το γεγονός ότι το ακαδημαϊκό έτος 2004-2005 
έληξε η λειτουργία του αναφερόμενου Π.Μ.Σ. 

β. Την από 7.9.2005 έκθεση πεπραγμένων και σκοπιμό¬ 
τητας του Π.Μ.Σ., κατά τη χρονική περίοδο 1995 - 2005, 
του Διευθυντή του Προγράμματος. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αντικαθιστούμε την υπ’ αριθμ. Φ711/22/Β7/214 (ΦΕΚ 
298/τ.Β'/17.4.1995) υπουργική απόφαση όπως είχε τρο¬ 
ποποιηθεί με νεώτερες αποφάσεις και εγκρίνουμε από 
το ακαδημαϊκό έτος 2005 - 2006 τη λειτουργία του ανα¬ 
μορφωμένου Προγράμματος Μεταπτυχιακών Σπουδών 
στη «Μετεωρολογία, Κλιματολογία και Ατμοσφαιρικό 
Περιβάλλον», του Τμήματος Γεωλογίας της Σχολής 
Θετικών Επιστημών του Αριστοτελείου Πανεπιστημίου 
Θεσσαλονίκης, ως ακολούθως: 

Άρθρο 1 

Γ ενικές Διατάξεις 

Το Τμήμα Γ εωλογίας του Αριστοτελείου Πανεπιστημί¬ 
ου Θεσσαλονίκης θα λειτουργήσει από το ακαδημαϊκό 

έτος 2005-2006 αναμορφωμένο Πρόγραμμα Μεταπτυχι¬ 
ακών Σπουδών με τίτλο «Μετεωρολογία, Κλιματολογία 
και Ατμοσφαιρικό Περιβάλλον», σύμφωνα με τις διατά¬ 
ξεις της απόφασης αυτής και τις διατάξεις των άρθρων 
10 έως 12 του ν. 2083/1992. 

Αρθρο 2 

Αντικείμενο - Σκοπός 

1. Το Πρόγραμμα Μεταπτυχιακών Σπουδών με τίτλο 
«Μετεωρολογία, Κλιματολογία και Ατμοσφαιρικό Πε¬ 
ριβάλλον» αποσκοπεί στην προαγωγή της επιστήμης 
της Μετεωρολογίας, Κλιματολογίας και Ατμοσφαιρικού 
Περιβάλλοντος, μέσω της δημιουργίας ειδικευμένων 
επιστημόνων αλλά και της αποτελεσματικής σύνδεσης 
διδασκαλίας, έρευνας και εφαρμογής. 

2. Σήμερα, περισσότερο παρά ποτέ, η επίδραση του 
καιρού και του κλίματος είναι σημαντική στην υγεία 
του ανθρώπου, στη γεωργία, στην ανάπτυξη και κα¬ 
τασκευή τεχνικών έργων, αλλά και στη ρύπανση του 
περιβάλλοντος, όπου η διασπορά και διάχυση των αε¬ 
ρίων ρύπων συνδέονται με τις επικρατούσες καιρικές 
συνθήκες. Εξάλλου, η πρόγνωση του καιρού είναι άκρως 
απαραίτητη στην αεροπορία, τη ναυτιλία, τη γεωργία, 
στις τηλεπικοινωνίες, στην υγεία του ανθρώπου και σε 
πολλούς άλλους τομείς. 

Άρθρο 3 

Μεταπτυχιακοί Τίτλοι 

Το Πρόγραμμα Μεταπτυχιακών Σπουδών απονέμει: 

1. Μεταπτυχιακό Δίπλωμα Ειδίκευσης (ΜΔΕ) στη «Με¬ 
τεωρολογία, Κλιματολογία και Ατμοσφαιρικό Περιβάλ¬ 
λον», και 

2. Διδακτορικό Δίπλωμα (ΔΔ) στη «Μετεωρολογία, 
Κλιματολογία και Ατμοσφαιρικό Περιβάλλον». 

Αρθρο 4 

Κατηγορίες Πτυχιούχων 

Στο Πρόγραμμα Μεταπτυχιακών Σπουδών γίνονται 
δεκτοί πτυχιούχοι των Τμημάτων Θετικών Επιστημών 
(Γεωλόγοι, Φυσικοί, Μαθηματικοί, Βιολόγοι, Χημικοί, 
Πληροφορικού, Γεωτεχνικών και Περιβαλλοντολογιών 


Επιστημών (Γεωπόνοι, Δασολόγοι, Μηχανικού και Τμη¬ 
μάτων ΑΕΙ της ημεδαπής συναφούς αντικειμένου με το 
αντικείμενο του ΠΜΣ, ή αντίστοιχων Τμημάτων αναγνω¬ 
ρισμένων ομοταγών ιδρυμάτων της αλλοδαπής. Επίσης, 
θα γίνονται δεκτοί απόφοιτοι Ανώτατων Στρατιωτικών 
Εκπαιδευτικών Ιδρυμάτων (Α.Σ.Ε.Ι) καθώς και πτυχιού- 
χοι ΤΕΙ (άρθρο 5 παρ. 12γ του ν. 2916/2001, ΦΕΚ 114Α'), 
συγγενούς γνωστικού αντικειμένου με το περιεχόμενο 
του Π.Μ.Σ. 

Άρθρο 5 

Χρονική Διάρκεια Σπουδών 

Η χρονική διάρκεια για την απονομή των κατά το άρ¬ 
θρο 3 τίτλων ορίζεται, για μεν το Μεταπτυχιακό Δίπλω¬ 
μα Ειδίκευσης (ΜΔΕ) σε τέσσερα (4) διδακτικά εξάμηνα, 
για δε το Διδακτορικό Δίπλωμα (ΔΔ) επί πλέον έξι (6) 
διδακτικά εξάμηνα, τουλάχιστον. 

Άρθρο 6 

Πρόγραμμα Μαθημάτων 

1. Το Πρόγραμμα Μεταπτυχιακών Σπουδών αποτελεί- 
ται από δύο κύκλους: 

Α' Κύκλος Μεταπτυχιακού Διπλώματος Ειδίκευσης 
στη «Μετεωρολογία, Κλιματολογία και Ατμοσφαιρικό 
Περιβάλλον», και 

Β' Κύκλος Διδακτορικού Διπλώματος στη «Μετεωρο¬ 
λογία, Κλιματολογία και Ατμοσφαιρικό Περιβάλλον». 

2. Α' ΚΥΚΛΟΣ ΜΕΤΑΠΤΥΧΙΑΚΟΥ ΔΙΠΛΩΜΑΤΟΣ ΕΙΔΙ¬ 
ΚΕΥΣΗΣ 

Τα μαθήματα, η διδακτική και ερευνητική απασχόληση 
των μεταπτυχιακών φοιτητών για την απόκτηση του 
Μ.Δ.Ε., οι πρακτικές ασκήσεις και οι κάθε άλλου είδους 
εκπαιδευτικές και ερευνητικές δραστηριότητες είναι οι 
ακόλουθες: υποχρεωτικά μαθήματα του Τομέα Μετεω¬ 
ρολογίας και Κλιματολογίας, μαθήματα επιλογής (που 
είναι δυνατόν να είναι του ίδιου Τομέα, ή άλλου συγγε¬ 
νή Τομέα), φροντιστηριακές ασκήσεις, εργαστηριακές 
ασκήσεις, σεμινάρια, πρακτική άσκηση. 



ΜΑΘΗΜΑΤΑ 

Κωδικός 

Ώρες 

δ.μ. 



Α' ΕΞΑΜΗΝΟ (Υποχρεωτικά) 




α. 

Πρακτική Μετεωρολογία 

ΟΜΟΜ 101Υ 

2 

2 

β. 

Προγραμματισμός Η/Υ 

ΟΜΟΜ 102Υ 

2 

2 

Υ- 

Θερμοδυναμική και Στατική της Ατμόσφαιρας 

ΟΜΟΜ 103Υ 

2 

2 

δ. 

Μέθοδοι Κλιματικής Ανάλυσης 

ΟΜΟΜ 104Υ 

3 

3 

ε. 

Ηλιακή και Γήινη Ακτινοβολία 

ΟΜΟΜ 105Υ 

3 

3 


Σύνολο 


12 

12 



Β' ΕΞΑΜΗΝΟ (Υποχρεωτικά) 




α. 

Δυναμική Μετεωρολογία 

ΟΜΟΜ 201Υ 

3 

3 

β. 

Συνοπτική Μετεωρολογία 

ΟΜΟΜ 202Υ 

3 

3 

Υ- 

Υδρομετεωρολογία 

ΟΜΟΜ 203Υ 

2 

2 

δ. 

Ατμοσφαιρική Ρύπανση 

ΟΜΟΜ 204Υ 

3 

3 

ε. 

Αγρομετεωρολογία 

ΟΜΟΜ 205Υ 

2 

2 

στ. 

Κλιματικές Μεταβολές 

ΟΜΟΜ 206Υ 

2 

2 


Σύνολο 


15 

15 

Γ' ΕΞΑΜΗΝΟ (Υποχρεωτικά) 




α. 

Φυσική Νεφών και Τροποποίηση του Καιρού 

ΘΜΘΜ 301Υ 

4 

4 

β. 

Δυναμική και Φυσική Κλιματολογία 

ΘΜΘΜ 302Υ 

3 

3 

Υ· 

Εφαρμοσμένη Κλιματολογία 

ΘΜΘΜ 303Υ 

2 

2 

δ. 

Ατμοσφαιρικό Οριακό Στρώμα 

ΘΜΘΜ 304Υ 

2 

2 

ε. 

Αριθμητική Πρόγνωση καιρού 

ΘΜΘΜ 305Υ 

2 

2 


Σύνολο 


13 

13 







Γ' ΕΞΑΜΗΝΟ (Επιλογής) 




α. 

Κλίμα Μεσογείου-Ελλάδας 

ΘΜΘΜ 01Ε 

1 

1 

β. 

Αρχές Ατμοσφαιρικής Χημείας και Ρύπανσης 

ΘΜΘΜ 02Ε 

1 

1 

Υ· 

Δορυφορική Μετεωρολογία και Κλιματολογία 

ΘΜΘΜ 03Ε 

1 

1 

δ. 

Γεωγραφικά Συστήματα Πληροφοριών (Θ.Ι.8.) 

ΘΜΘΜ 04Ε 

1 

1 


Από τα τέσσερα (4) μαθήματα επιλογής, οι μεταπτυχιακοί φοιτητές οφείλουν να επιλέξουν δύο (2) μα¬ 
θήματα. 



Δ' ΕΞΑΜΗΝΟ 




α. 

Μεταπτυχιακή Εργασία Ειδίκευσης 

ΘΜΘΜ 401Υ 


15 

β· 

Πρακτική άσκηση ενός (1) μηνός στο Γ ραφείο Καιρού του 
Αεροδρομίου Μακεδονία και/ή στο Κ.Ε.Μ.Ε. του ΕΛ.Γ.Α. 

ΘΜΘΜ 402Υ 


5 


3. Β' ΚΥΚΛΟΣ ΔΙΔΑΚΤΟΡΙΚΟΥ ΔΙΠΛΩΜΑΤΟΣ 

Η έναρξη συγγραφής της Διδακτορικής Διατριβής 
απαιτεί την έγγραφη συγκατάθεση της Συμβουλευτι¬ 
κής Επιτροπής. Οι υποψήφιοι διδάκτορες υποχρεούνται 
να διεκπεραιώνουν τη συγκεκριμένη ερευνητική εργα¬ 
σία που τους έχει ανατεθεί χωρίς εξετάσεις σε συγκε¬ 
κριμένα μαθήματα. Παρ’ όλα αυτά, με εισήγηση της Τρι¬ 
μελούς Συμβουλευτικής Επιτροπής, στις υποχρεώσεις 
τους συμπεριλαμβάνονται ενδεικτικά τα κάτωθι: 

α) Παρακολούθηση από τους υποψήφιους διδάκτορες 
σεμιναρίων, διαλέξεων, συνεδρίων, κ.λ.π., που σχετίζο¬ 
νται με το ευρύτερο θέμα της διατριβής των. 

β) Βιβλιογραφική ενημέρωση. 

γ) Προγραμματισμός και εκτέλεση ερευνητικών ερ¬ 
γασιών. 

δ) Εκπόνηση διαλέξεων και σεμιναρίων από τους υπο¬ 
ψήφιους διδάκτορες πάνω στο θέμα της διατριβής των, 
ή και συγγενών θεμάτων. 

ε) Ετήσιες παρουσιάσεις και αντίστοιχες εκθέσεις 
προόδου. 

στ) Τελική παρουσίαση των αποτελεσμάτων των ερευ¬ 
νητικών εργασιών. 

ζ) Διορθώσεις-βελτιώσεις της Διδακτορικής Διατριβής, 
με βάση υποδείξεις του επιβλέποντα Καθηγητή και των 
άλλων μελών της Συμβουλευτικής Επιτροπής. 

Για την κρίση της Διδακτορικής Διατριβής ακολου¬ 
θείται η διαδικασία που προβλέπεται από τις κείμε¬ 
νες διατάξεις. 

Αρθρο 7 

Αριθμός Μεταπτυχιακών Φοιτητών 

1. Ο αριθμός εισακτέων μεταπτυχιακών φοιτητών που 
θα επιλέγονται κατ' έτος για το Μεταπτυχιακό Δίπλω¬ 
μα Ειδίκευσης (ΜΔΕ) ορίζεται σε δέκα (10). 


2. Δικαίωμα συμμετοχής στο δεύτερο κύκλο σπου¬ 
δών, για την απόκτηση Διδακτορικού Διπλώματος (ΔΔ), 
έχουν όσοι μεταπτυχιακοί φοιτητές ολοκλήρωσαν τον 
πρώτο κύκλο σπουδών του παρόντος Προγράμματος 
Μεταπτυχιακών Σπουδών, καθώς και άλλων ΠΜΣ συγ¬ 
γενών με το αντικείμενο του προγράμματος, εφόσον 
βέβαια υπάρχουν κενές θέσεις, ύστερα από ειδική από¬ 
φαση της Γ.Σ.Ε.Σ. 

Αρθρο 8 
Προσωπικό 

Στο παρόν ΠΜΣ θα διδάξουν εννέα (9) μέλη ΔΕΠ του 
Τομέα Μετεωρολογίας και Κλιματολογίας του Αριστο- 
τελείου Πανεπιστημίου Θεσσαλονίκης. Η ειδικότητα των 
μελών ΔΕΠ εμπίπτει απόλυτα με τα αντικείμενα του 
προτεινόμενου Π.Μ.Σ. Επιπρόσθετα, θα υπάρξει συνερ¬ 
γασία με δύο (2) μέλη Ειδικού και Εργαστηριακού Διδα¬ 
κτικού Προσωπικού II (ΕΕΔΙΠ II), καθώς και δύο (2) μέλη 
Ειδικού Τεχνικού Εργαστηριακού Προσωπικού (ΕΤΕΠ) 
του τομέα Μετεωρολογίας και Κλιματολογίας του Αρι- 
στοτελείου Πανεπιστημίου Θεσσαλονίκης. Πέραν των 
ανωτέρω θα υπάρξει συνεργασία με τα μέλη ΔΕΠ άλ¬ 
λων Τμημάτων καθώς και με ερευνητές και επιστήμο¬ 
νες αναγνωρισμένου κύρους. 

Αρθρο 9 

Υλικοτεχνική Υποδομή 

1. Ο Τομέας Μετεωρολογίας και Κλιματολογίας του 
Αριστοτελείου Πανεπιστημίου Θεσσαλονίκης διαθέτει 
έναν κεντρικό Μετεωρολογικό και Κλιματολογικό Σταθ¬ 
μό, που λειτουργεί εύρυθμα και ανελλιπώς από το 1931. 
Επιπρόσθετα, υφίσταται και πλήθος άλλων Μετεωρο¬ 
λογικών Σταθμών, όπως: 

α) στη ΝΑ πλευρά του Ολύμπου μέχρι υψόμετρο 2817 
μέτρα, από το 1962 μέχρι σήμερα, κατά τις θερινές πε¬ 
ριόδους (Αλπική Μετεωρολογία) 

β) στην περιοχή της Χαλκιδικής (Τουριστική Μετεω¬ 
ρολογία) 

γ) στην αστική και μείζονα περιοχή της Θεσσαλονίκης 
(Ατμοσφαιρικό Περιβάλλον, Βιομετεωρολογία). 

Επίσης, διαθέτει εξειδικευμένες συσκευές ροής-επε- 
ξεργασίας μετεωρολογικών και κλιματολογικών πληρο¬ 
φοριών (χάρτες καιρού, δορυφορικές εικόνες, δεδομένα 
κομβικών σημείων, κ.λ.π.), που καλύπτουν τον ελλαδικό 
χώρο, αλλά ευρύτερο χώρο του Β. Ημισφαιρίου. Ακόμη, 
διαθέτει ένα σημαντικό αριθμό προσωπικών Ηλεκτρονι¬ 
κών Υπολογιστών, που είναι ικανοί για τις ανάγκες των 
μεταπτυχιακών φοιτητών και των δύο κύκλων σπουδών, 
καθώς και μια πλούσια και ενημερωμένη βιβλιοθήκη. 

2. Η στενή συνεργασία των μελών του Τομέα Μετε¬ 
ωρολογίας και Κλιματολογίας με ερευνητικά κέντρα, 
υπηρεσίες και φορείς της ημεδαπής, όπως: Εθνική Με¬ 
τεωρολογική Υπηρεσία (Ε.Μ.Υ.), Οργανισμός Ελληνικών 
Γεωργικών Ασφαλίσεων (ΕΛ.Γ.Α.), κ.λ.π., αλλά και της 
αλλοδαπής, όπως: Παγκόσμιος Μετεωρολογικός Οργα¬ 
νισμός (\Α/ογΙ0 ΜαΙθΟΓοΙορίοαΙ ΟΓραηίζαΙίοη), Ευρωπαϊκό 
Κέντρο Μεσοπρόθεσμης Πρόγνωσης (ΕυΓορβαη ΟθπΙθγ 
ίοΓ Μοάίυπι Βαπρο \Λ/θ31Ιίθγ ΡοΓβοεεΙ), Ευρωπαϊκή Ένω¬ 


2. Οι πηγές χρηματοδότησης θα είναι οι εξής: 

α) Ο τακτικός προϋπολογισμός του Τομέα Μετεωρο¬ 
λογίας και Κλιματολογίας (του Α.Π.Ο.) 

β) Κάθε άλλη πηγή (επιχορηγήσεις, δωρεές, ερευνη¬ 
τικά προγράμματα κ.λ.π.). 

Άρθρο 12 

Μεταβατικές Διατάξεις 

1. Οι ήδη υπάρχοντες μεταπτυχιακοί φοιτητές και υπο¬ 
ψήφιοι διδάκτορες θα υπαχθούν στις διατάξεις της πα¬ 
ρούσας απόφασης. 

2. Το Πρόγραμμα Μεταπτυχιακών Σπουδών στη «Με¬ 
τεωρολογία, Κλιματολογία και Ατμοσφαιρικό Περιβάλ¬ 
λον» είναι συνέχεια του Προγράμματος Μεταπτυχιακών 
Σπουδών στη «Μετεωρολογία και Κλιματολογία». Οι κά¬ 
τοχοι του Προγράμματος Μεταπτυχιακών Σπουδών στη 
«Μετεωρολογία, Κλιματολογία και Ατμοσφαιρικό Περι¬ 
βάλλον» και οι κάτοχοι του Προγράμματος Μεταπτυχι¬ 
ακών Σπουδών στη «Μετεωρολογία και Κλιματολογία» 
έχουν τα ίδια επαγγελματικά δικαιώματα. 

3. Όλα τα θέματα που δεν προβλέπονται στην παρού¬ 
σα απόφαση θα ρυθμίζονται από τον Εσωτερικό Κανονι¬ 


ση, κ,λ.π., καθιστά δυνατή την έμμεση χρήση της υφι¬ 
στάμενης υλικοτεχνικής υποδομής των φορέων αυτών 
από τους μεταπτυχιακούς φοιτητές του Π.Μ.Σ.Έτσι, ένα 
τεράστιο, συνεχές και αξιόπιστο αρχείο όλων των δυ¬ 
νατών μετεωρολογικών και κλιματικών παρατηρήσεων, 
καθώς και μια ανωτάτου επιπέδου υλικοτεχνική υπο¬ 
δομή, παρέχονται στους μεταπτυχιακούς φοιτητές για 
εμβάθυνση στην έρευνα και εκπόνηση επιστημονικών 
μελετών. 

Αρθρο 10 

Διάρκεια Λειτουργίας του Π.Μ.Σ. 

Το Πρόγραμμα Μεταπτυχιακών Σπουδών θα λειτουρ¬ 
γήσει για πέντε (5) χρόνια, μέχρι το ακαδημαϊκό έτος 
2009-2010. 

Αρθρο 11 

Κόστος Λειτουργίας 

1. Το συνολικό κόστος λειτουργίας του Προγράμματος 
Μεταπτυχιακών Σπουδών υπολογίζεται σε δεκαεπτά χι¬ 
λιάδες (17.000) ευρώ και αναλύεται ως εξής: 


σμό Λειτουργίας του Προγράμματος και από τα αρμό¬ 
δια όργανα, σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2005 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 69330/Β7 (2) 

Τροποποίηση της υπ’ αριθμ. Β7/611 (ΦΕΚ 1212, τ. Β'/ 
26.11.1998) υπουργικής απόφασης που αφορά στο 
Διατμηματικό Πρόγραμμα Μεταπτυχιακών Σπουδών 
των Τμημάτων Διοίκησης Επιχειρήσεων, Περιβάλλο¬ 
ντος, Κοινωνικής Ανθρωπολογίας και Γεωγραφίας 
του Πανεπιστημίου Αιγαίου με τίτλο: «Σχεδιασμός, 
Διοίκηση και Πολιτική του Τουρισμού». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 



Ανάλυση δαπανών 


α) 

Δαπάνη συντήρησης μετεωρολογικών οργάνων 

3,500 

β) 

Προμήθεια και αναβάθμιση ηλεκτρονικών υπολογιστών 

3,000 

Υ) 

Δαπάνες μετακινήσεων 

3,000 

δ) 

Δαπάνες εκπαιδευτικού υλικού και δεδομένων 

3,000 

ε) 

Αναλώσιμα 

2,500 

στ) 

Λοιπά έξοδα 

2,000 





Σύνολο 

17,000 

(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 29 Α' του ν. 1558/1985 
(ΦΕΚ 137 τ.Α'), όπως αυτό προστέθηκε με το άρθρο 
27 του ν. 2081/1992 (ΦΕΚ 154 τ.Α') και αντικαταστάθηκε 
με την παράγραφο 2 α του άρθρου 1 του ν. 2469/1997 
(ΦΕΚ 38 τ.Α'). 

3. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α'98). 

4. Την υπ’ αριθμ. Β7/611 (ΦΕΚ 1212, τ.Β'/26.11.1998) υπουρ¬ 
γική απόφαση «Εγκριση Διατμηματικού Προγράμματος 
Μεταπτυχιακών Σπουδών “Σχεδιασμός, Διοίκηση και 
Πολιτική του Τουρισμού” των Τμημάτων Διοίκησης Επι¬ 
χειρήσεων, Περιβάλλοντος, Κοινωνικής Ανθρωπολογίας 
και Γεωγραφίας του Πανεπιστημίου Αιγαίου», όπως έχει 
τροποποιηθεί με την υπ’ αριθμ. 127540,108535/Β7 (ΦΕΚ 
187/Τ.Β719.2.2003) και την υπ’ αριθμ. 73749/Β7 (ΦΕΚ 1769/ 
τ.Β'/1.12.2004) υπουργική απόφαση. 

5. Τις διατάξεις της παραγράφου 1δ εδάφιο δδ του 
άρθρου 3 του ν. 3027/2002 (ΦΕΚ 152/τ.Α'/28.6.2002) που 
αφορούν στη μετονομασία του Τμήματος Κοινωνικής 
Ανθρωπολογίας σε Τμήμα Κοινωνικής Ανθρωπολογίας 
και Ιστορίας. 

6. Το απόσπασμα πρακτικών της Ειδικής Διατμηματι- 
κής Επιτροπής του ΔΠΜΣ του Πανεπιστημίου Αιγαίου 
(συνεδρία 19.2.2005). 

7. Το απόσπασμα πρακτικών της Συγκλήτου του Πα¬ 
νεπιστημίου Αιγαίου (συνεδρία 7.4.2005). 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την υπ’ αριθμ. Β7/611 (ΦΕΚ 1212, τ.Β'/ 
26.11.1998) υπουργική απόφαση έγκρισης του Διατμη- 
ματικού Προγράμματος Μεταπτυχιακών Σπουδών «Σχε- 
διασμός, Διοίκηση και Πολιτική του Τουρισμού» των 
Τμημάτων Διοίκησης Επιχειρήσεων, Περιβάλλοντος, 
Κοινωνικής Ανθρωπολογίας και Γεωγραφίας του Πα¬ 
νεπιστημίου Αιγαίου, όπως αυτή έχει τροποποιηθεί και 
ισχύει, ως εξής: 

1. Όπου αναφέρεται το «Τμήμα Κοινωνικής Ανθρωπο¬ 
λογίας» αντικαθίσταται με το «Τμήμα Κοινωνικής Αν¬ 
θρωπολογίας και Ιστορίας». 

2. Το άρθρο 2 αντικαθίσταται ως εξής: 

«Αρθρο 2 

Αντικείμενο - Σκοπός 

1. Αντικείμενο του ΠΜΣ των τμημάτων Διοίκησης Επι¬ 
χειρήσεων, Περιβάλλοντος, Κοινωνικής Ανθρωπολογίας 
και Ιστορίας και Γ εωγραφίας του Πανεπιστημίου Αιγαίου 
είναι η μεταπτυχιακή κατάρτιση στον σχεδίασμά, τη 
διοίκηση και πολιτική του Τουρισμού. Με δεδομένα την 
κλαδική συνθετικότητα της τουριστικής παραγωγής και 
τον αντίστοιχα σύνθετο και διεπιστημονικό χαρακτήρα 
της έρευνας σε θέματα σχεδιασμού, διοίκησης και πο¬ 
λιτικής διαχείρισης αυτής της παραγωγής, σκοπός του 
Π.Μ.Σ. είναι να απαντά στα ακόλουθα, που συνιστούν 
ταυτόχρονα και τους επιμέρους και αλληλοσυνδεόμε- 


νους στόχους και τομείς προσανατολισμού των απο¬ 
φοίτων αυτού του προγράμματος: 

α) Ολοκληρωμένη, υψηλού επιπέδου εκπαίδευση στο 
σχεδίασμά, τη διοίκηση και την πολιτική τουρισμού σε 
εθνικό, περιφερειακό και τοπικό επίπεδο. 

β) Ολοκληρωμένη, υψηλού επιπέδου εκπαίδευση και 
πρακτική κατάρτιση στον σχεδίασμά, τη διοίκηση και 
την πολιτική τουρισμού στο επίπεδο της άμεσης του- 
ριστικής-επιχειρηματικής παραγωγής. 

2. Οι αναφερόμενοι στόχοι θα προσανατολίζουν τις 
σπουδές τόσο στα θέματα διοίκησης των κλάδων και 
υποκλάδων της τουριστικής παραγωγής όσο και σε 
θέματα Διοίκησης, Σχεδιασμού, Πολιτικής και'Ερευνας 
Οργανισμών και φορέων του Δημοσίου των ΟΤΑ όλου 
του Ιδιωτικού Τομέα και των Συλλογικών Φορέων εκ¬ 
προσώπησης του Τουρισμού. 

3. Με βάση αυτούς τους στόχους, το ΠΜΣ έχει 
σκοπό να διαμορφώσει, σε επίπεδο Μεταπτυχιακού 
Διπλώματος Ειδίκευσης και Διδακτορικού Διπλώμα¬ 
τος, στελέχη ικανά να αντεπεξέλθουν στους πιο κάτω 
χώρους επιστημονικού και επαγγελματικού προσα¬ 
νατολισμού: 

α. Κέντρα ερευνών μακροοικονομικής και μικροοικο¬ 
νομικής προσέγγισης του τουριστικού φαινομένου. 

β. Κέντρα ερευνών κοινωνιολογικής προσέγγισης του 
τουριστικού φαινομένου. 

γ. Κέντρα και Εταιρείες φυσικού και οικονομικού σχε- 
διασμού της τουριστικής ανάπτυξης. 

δ. Κέντρα και Εταιρείες ερευνών τουριστικής αγο¬ 
ράς. 

ε. Ιδιωτικές εταιρείες συμβούλων με ειδίκευση στον 
Τουρισμό. 

στ. Τμήματα ερευνών συλλογικών φορέων στον του¬ 
ρισμό. 

ζ. Εταιρείες και Τμήματα διοίκησης και διαχείρισης 
τουριστικών συγκροτημάτων. 

η. Αναπτυξιακές Εταιρείες των ΟΤΑ όλων των βαθ¬ 
μιδών. 

θ. Υπηρεσίες και φορείς Διοίκησης και Διαχείρισης 
(ΟΤΑ και Ιδιωτικός Τομέας) Θαλάσσιου, Ορεινού, Οικο¬ 
λογικού και άλλων μορφών Τουρισμού. 

ι. Υπηρεσίες και φορείς Διοίκησης και Διαχείρισης 
(ΟΤΑ και Ιδιωτικός Τομέας) Μουσείων, Αρχαιολογικών 
Τόπων, Φυσικών και Θεματικών Πάρκων.» 

3. Το άρθρο 4 «Κατηγορίες πτυχιούχων» τροποποιείται 
ως εξής: 

Η δεύτερη παράγραφος του άρθρου «Σε περιπτώσεις 
.σπουδών» καταργείται. 

4. Το άρθρο 5 αντικαθίσταται ως εξής: 

«Άρθρο 5 
Χρονική Διάρκεια 

Η χρονική διάρκεια για την απονομή των κατά το 
άρθρο 3 τίτλων ορίζεται για το Μεταπτυχιακό Δίπλω¬ 
μα Ειδίκευσης (ΜΔΕ) σε τρία (3) διδακτικά εξάμηνα και 
για την εκπόνηση της Διδακτορικής Διατριβής σε τρία 
τουλάχιστον επιπλέον έτη.» 

5. Το άρθρο 6 «Πρόγραμμα Μαθημάτων» τροποποιείται 
ως εξής: 

Η παράγραφος 2 με το πρόγραμμα μαθημάτων του 
Μ.Δ.Ε. αντικαθίσταται ως εξής: 

«2. Μεταπτυχιακό Δίπλωμα Ειδίκευσης (πρόγραμμα 
μαθημάτων) 

Α' ΕΞΑΜΗΝΟ 

ΥΠΟΧΡΕΩΤΙΚΑ ΜΑΘΗΜΑΤΑ 
α. Οικονομική του Τουρισμού 
β. Κοινωνιολογία του Τουρισμού 
γ. Ανθρωπολογία του Τουρισμού 
δ. Ποσοτικές Μέθοδοι 
ε. Γεωγραφία του Τουρισμού 
ΜΑΘΗΜΑΤΑ ΕΠΙΛΟΓΗΣ 
α. Γεωγραφικά Συστήματα Πληροφοριών 
β. Εφαρμογές Οικονομετρικών Μοντέλων στον Του¬ 
ρισμό 

γ. Μέθοδοι Κοινωνικής Έρευνας 
δ. Οικονομική των Τουριστικών Επιχειρήσεων 
(Οι μεταπτυχιακοί φοιτητές επιλέγουν δύο από τα 
τέσσερα μαθήματα επιλογής) 

Β' ΕΞΑΜΗΝΟ 

ΥΠΟΧΡΕΩΤΙΚΑ ΜΑΘΗΜΑΤΑ 
α. Τουριστική Ανάπτυξη και Πολιτική 
β. Περιφερειακή Ανάπτυξη και Τουρισμός 
γ. Σχεδιασμός και Περιβαλλοντική Διαχείριση στον 
Τουρισμό 

δ. Ανάπτυξη και Διοίκηση Ειδικών και Εναλλακτικών 
Μορφών Τουρισμού 

ε. Τεχνολογίες Πληροφορίας και Επικοινωνίας στον 
Τουρισμό 

ΜΑΘΗΜΑΤΑ ΕΠΙΛΟΓΗΣ 
α. Τουριστικό Μάρκετινγκ 

β. Νέες Τεχνολογίες στη Διοίκηση Τουριστικών Επι¬ 
χειρήσεων 

γ. Ελληνική Οικονομία και Τουρισμός 
δ. Το πολιτισμικό προϊόν στον τουρισμό: Από την πα¬ 
ραγωγή έως την κατανάλωσή του 
(Οι μεταπτυχιακοί φοιτητές επιλέγουν δύο από τα 
τέσσερα μαθήματα επιλογής) 

Γ' ΕΞΑΜΗΝΟ 

Εκπόνηση Διπλωματικής Εργασίας» 

6. Το άρθρο 11 «Κόστος Λειτουργίας» τροποποιείται 
ως εξής: 

Στη δεύτερη παράγραφο που αναφέρεται στο κό¬ 
στος λειτουργίας του ΔΠΜΣ μετά τη λήξη του ΕΠΕΑΕΚ, 
η φράση «Αμοιβές (μέλη ΔΕΠ, εξωτερικοί συνεργάτες 
διοικητικό προσωπικό)» αντικαθίσταται με τη φράση: 
«Αμοιβές (εξωτερικοί συνεργάτες)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2005 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 99938/Β7 (3) 

Έγκριση Προγράμματος Μεταπτυχιακών Σπουδών του 
Τμήματος Οικονομικών Επιστημών του Πανεπιστη¬ 
μίου Πελοποννήσου με τίτλο: «Οργάνωση και Διοί¬ 
κηση Δημοσίων Υπηρεσιών, Οργανισμών και Επιχει¬ 
ρήσεων». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 


δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση θε¬ 
μάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα Κυβερνητικά Όργα¬ 
να» που κυρώθηκε με το άρθρο πρώτο του π.δ. 63/2005 
(ΦΕΚ Α'98). 

3. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευτικών «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Το απόσπασμα πρακτικών της Προσωρινής Γ ενικής 
Συνέλευσης Ειδικής Σύνθεσης του Τμήματος Οικονομι¬ 
κών Επιστημών του Πανεπιστημίου Πελοποννήσου (συ¬ 
νεδρία 647/11.3.2005). 

5. Το απόσπασμα πρακτικών της Διοικούσας Επιτρο¬ 
πής του Πανεπιστημίου Πελοποννήσου (συνεδρία 317/ 
6.6.2005) 

6. Την από 21.4.2005 Προγραμματική Συμφωνία του 
Πανεπιστημίου Πελοποννήσου με το Κοινωνικό Πολυ- 
κέντρο της Α.Δ.Ε.Δ.Υ. και το Εθνικό Κέντρο Δημόσιας 
Διοίκησης και Αυτοδιοίκησης (Ε.Κ.Δ.Δ.Α.) 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τη λειτουργία Προγράμματος Μεταπτυ¬ 
χιακών Σπουδών του Τμήματος Οικονομικών Επιστη¬ 
μών του Πανεπιστημίου Πελοποννήσου σύμφωνα με τα 
εξής: 

Άρθρο 1 

Γ ενικές Διατάξεις 

Το Τμήμα Οικονομικών Επιστημών του Πανεπιστη¬ 
μίου Πελοποννήσου οργανώνει και λειτουργεί από το 
Ακαδημαϊκό έτος 2005-06 Πρόγραμμα Μεταπτυχιακών 
Σπουδών (ΠΜΣ) στην Οργάνωση και Διοίκηση Δημοσί¬ 
ων Υπηρεσιών, Δημοσίων Οργανισμών και Δημοσίων 
Επιχειρήσεων. 

Άρθρο 2 

Αντικείμενο - Σκοπός 

Αντικείμενο του προτεινόμενου Π.Μ.Σ. είναι η παροχή 
εξειδικευμένων γνώσεων μεταπτυχιακού επίπεδου στην 
Οργάνωση και Διοίκηση Δημοσίων Υπηρεσιών, Δημοσί¬ 
ων Οργανισμών και Επιχειρήσεων σε μόνιμους υπαλλή¬ 
λους των Δημοσίων Υπηρεσιών, Δημοσίων Οργανισμών 
και Επιχειρήσεων. 

Το πρόγραμμα αποσκοπεί στην προαγωγή της γνώ¬ 
σης και στην ανάπτυξη της έρευνας στο χώρο της Ορ¬ 
γάνωσης και Διοίκησης Δημοσίων Υπηρεσιών, Δημοσί¬ 
ων Οργανισμών και Δημοσίων Επιχειρήσεων. Στοχεύει 
στη δημιουργία ειδικευμένων ανώτερων στελεχών με 
άρτια εκπαίδευση ικανών να προωθήσουν την αναβάθ¬ 
μιση της ποιότητας των παρεχόμενων υπηρεσιών και 
να συμβάλουν στη βελτίωση της οργάνωσης, της αντα¬ 
γωνιστικότητας και της αποτελεσματικότητας του Δη¬ 
μοσίου τομέα. 

Άρθρο 3 

Μεταπτυχιακοί Τίτλοι 

Το Πρόγραμμα απονέμει Μεταπτυχιακό Δίπλωμα Ει¬ 
δίκευσης στον τομέα της Οργάνωσης και Διοίκησης 
Δημοσίων Υπηρεσιών, Δημοσίων Οργανισμών και Δημο¬ 
σίων Επιχειρήσεων (ΜαεΙθΓ οί ΡυόΙίο ΑάπιίηίδίΓαΙίοη). 

Άρθρο 4 

Κατηγορίες Πτυχιούχων 

Στο Πρόγραμμα γίνονται δεκτοί μόνιμοι υπάλληλοι 
που υπηρετούν σε Δημόσιες Υπηρεσίες, Δημόσιους Ορ¬ 
γανισμούς και Δημόσιες Επιχειρήσεις οι οποίοι είναι 
πτυχιούχοι Τμημάτων ΑΕΙ και ΤΕΙ της ημεδαπής ή ανα¬ 
γνωρισμένων ομοταγών ιδρυμάτων της αλλοδαπής. Στις 
περιπτώσεις που ο ετήσιος αριθμός εισακτέων δεν συ¬ 
μπληρώνεται από τις παραπάνω κατηγορίες υποψηφίων, 
οι κενές θέσεις μπορεί να καλυφθούν από υποψηφίους 
μη δημοσίους υπαλλήλους. 

Άρθρο 5 

Χρονική Διάρκεια 

Η χρονική διάρκεια για την απονομή του κατά το 
άρθρο 3 τίτλου ορίζεται σε τρία (3) διδακτικά εξάμηνα 
με δυνατότητα επέκτασης του χρόνου ολοκλήρωσης 
σε πέντε (5) εξάμηνα. 

Άρθρο 6 

Πρόγραμμα Μαθημάτων 

1. Πριν την έναρξη του Προγράμματος και για διάρκεια 
τριών (3) εβδομάδων, παρέχεται η δυνατότητα, εφόσον 
κρίνεται αυτό αναγκαίο (ανάλογα με το βασικό πτυχίο 
του υποψηφίου), παρακολούθησης προπαρασκευαστι¬ 
κών σεμιναρίων στους τομείς: (α) Μαθηματικά και Στοι¬ 
χεία Στατιστικής για Διευθυντικά Στελέχη, (β) Στοιχεία 
Λογιστικής και (γ) Εισαγωγή στην Πληροφορική. 

2. Τα μαθήματα, η διδακτική και ερευνητική απασχό¬ 
ληση, οι πρακτικές ασκήσεις και οι κάθε άλλου είδους 
εκπαιδευτικές και ερευνητικές δραστηριότητες για την 
απονομή του κατά το άρθρο 3 τίτλου ορίζονται ως 
εξής: 

α) Υποχρεωτική παρακολούθηση έντεκα (11) μαθη¬ 
μάτων, τριών (3) διδακτικών μονάδων έκαστο (Σύνολο 
διδακτικών μονάδων: 33). Από τα μαθήματα αυτά, οκτώ 
(8) είναι υποχρεωτικά και τρία (3) είναι επιλογής. 

β) Επιτυχή εξέταση στα έντεκα (11) εξαμηνιαία μα¬ 
θήματα. 

γ) Εκπόνηση Διπλωματικής Εργασίας εννέα (9) διδα¬ 
κτικών μονάδων. 

3. Η κατανομή της διδασκαλίας των μαθημάτων κατά 
εξάμηνο, έχει ως εξής: 

Α' ΕΞΑΜΗΝΟ (υποχρεωτικά) 

α) Οργάνωση και Διοίκηση των Δημοσίων Επιχειρή¬ 
σεων και Οργανισμών 

β) Οικονομικά των Δημοσίων Επιχειρήσεων και Ορ¬ 
γανισμών 

γ) Διοίκηση και Ανάπτυξη του Ανθρώπινου Δυναμι¬ 
κού 

δ) Πληροφοριακά Συστήματα Διοίκησης 

Β' ΕΞΑΜΗΝΟ (υποχρεωτικά) 

α) Χρηματοοικονομική και Διοικητική Λογιστική των 
Δημοσίων Επιχειρήσεων και Οργανισμών 

β) Στρατηγικός και Επιχειρησιακός Σχεδιασμός των 
Δημοσίων Επιχειρήσεων και Οργανισμών 


γ) Διοίκηση Ολικής Ποιότητας στην Παροχή Υπηρε¬ 
σιών 

δ) Ποσοτικές Μέθοδοι στη Λήψη Επιχειρηματικών 
Αποφάσεων 

Γ ΕΞΑΜΗΝΟ (επιλογής) 

Οι φοιτητές επιλέγουν 3 από τα κάτωθι μαθήματα 
επιλογής: 

- Οργάνωση και Διοίκηση Υπηρεσιών Υγείας 

- Οικονομία και Πολιτική Υγείας 

- Δημόσια Διοίκηση και Οικονομία 

- Οργάνωση και Διοίκηση Τουριστικών Επιχειρήσε¬ 
ων 

- Οικονομία και Πολιτική Τουρισμού 

- Οργάνωση και Διοίκηση Εκπαιδευτικών Μονάδων 

- Οργάνωση και Διοίκηση των Οργανισμών Τοπικής 
Αυτοδιοίκησης 

- Συστήματα Διασφάλισης Ποιότητας στην Παροχή 
Υπηρεσιών (180 90001:2000) 

- Διεθνή Οικονομικά 

- Διοίκηση Μη Κερδοσκοπικών Οργανισμών 

- Μάρκετινγκ και Δημόσιες Σχέσεις Δημόσιων και Μη 
Κερδοσκοπικών Οργανισμών 

- Διοικητικό Δίκαιο 

- Επιστήμη, Τεχνολογία και Κοινωνία 

- Διαχείριση Αθλητικών και Πολιτιστικών Γεγονότων 

- Θεσμοί και Δίκαιο της Ευρωπαϊκής Ένωσης 

- Οργάνωση και Διοίκηση Κοινωνικών Υπηρεσιών 

4. Η διπλωματική εργασία μπορεί να ξεκινήσει από το 
Β' εξάμηνο και πρέπει να ολοκληρωθεί κατά τη διάρκεια 
του Γ' εξαμήνου. 

Άρθρο 7 

Αριθμός Εισακτέων 

Ο αριθμός των κατ’ έτος εισακτέων στο Πρόγραμμα 
ορίζεται κατ’ ανώτατο όριο σε τριάντα πέντε (35). 

Άρθρο 8 
Προσωπικό 

Στο Πρόγραμμα θα απασχοληθούν μέλη Δ.Ε.Π. των 
Τμημάτων του Πανεπιστημίου Πελοποννήσου ή άλλων 
Α.Ε.Ι. της χώρας ειδικευμένα στα προσφερόμενα μαθή¬ 
ματα, ή επισκέπτες καθηγητές, εντεταλμένοι επίκουροι 
καθηγητές, ή ειδικοί επιστήμονες, ερευνητές αναγνω¬ 
ρισμένων ερευνητικών ιδρυμάτων της ημεδαπής ή της 
αλλοδαπής, που κατέχουν διδακτορικό δίπλωμα και αξι¬ 
όλογη επιστημονική-ερευνητική δραστηριότητα, (αρ.12 
ν. 2083/1992) 

Άρθρο 9 

Υλικοτεχνική Υποδομή 

Το Πρόγραμμα θα λειτουργήσει στην έδρα του Πανε¬ 
πιστημίου Πελοποννήσου και, για τη στέγασή του, θα 
χρησιμοποιηθεί η υλικοτεχνική υποδομή του Τμήματος 
Οικονομικών Επιστημών. Επίσης, θα αξιοποιηθούν εργα¬ 
στήρια και αίθουσες διδασκαλίας των άλλων Τμημάτων 
του Πανεπιστημίου, καθώς και του Κοινωνικού Πολύκε- 
ντρου της ΑΔΕΔΥ και του ΕΚΔΔΑ. 

Αρθρο 10 

Διάρκεια Λειτουργίας 

Το Πρόγραμμα θα λειτουργήσει από το ακαδημαϊκό 
έτος 2005 - 2006 και για δέκα (10) ακαδημαϊκά έτη. 

Άρθρο 11 

Κόστος Λειτουργίας 

1. Το ετήσιο κόστος λειτουργίας του προγράμματος 
ανέρχεται στο ποσό των εκατό είκοσι δύο χιλιάδων και 
πεντακοσίων ευρώ (€ 122.500), το οποίο αναλύεται ως 
εξής: 


α) Αμοιβές προσωπικού 
(Εξωτερικοί Συνεργάτες) 

70.000 € 

β) Δαπάνες μετακινήσεων 

20.000 € 

γ) Δαπάνες για αναλώσιμα 
και άλλες προμήθειες 

20.000 € 

δ) Αναβάθμιση τεχνολογικού 
εξοπλισμού 

7.500 € 

ε) Γ ενικές δαπάνες 

5.000 € 

ΣΥΝΟΛΟ 

122.500 € 

2. Το ανωτέρω κόστος λειτουργίας θα καλυφθεί από 


τα δίδακτρα των μεταπτυχιακών φοιτητών και υπολο¬ 
γίζεται σε 3.500 € ανά φοιτητή για όλη τη διάρκεια του 
προγράμματος. Τα δίδακτρα για τους μεταπτυχιακούς 
φοιτητές - δημοσίους υπαλλήλους θα καλύπτονται από 
το ΚΟΙΝΩΝΙΚΟ ΠΟΛΥΚΕΝΤΡΟ Α.Δ.Ε.Δ.Υ και το Ε.Κ.Δ.Α, 
όπως προβλέπεται στην από 21.4.2005 Προγραμματική 
Συμφωνία τους με το Πανεπιστήμιο Πελοποννήσου. 


3. Η διαχείριση των οικονομικών πόρων του Προγράμ¬ 
ματος θα γίνεται μέσω του Ειδικού Λογαριασμού Κον- 
δυλίων'Ερευνας του Πανεπιστημίου Πελοποννήσου. Για 
το σκοπό αυτό συντάσσεται ειδικό συμφωνητικό μεταξύ 
του Πανεπιστημίου Πελοποννήσου και των φορέων χρη¬ 
ματοδότησης (Ε.Κ.Δ.Α.Α και ΚΟΙΝΩΝΙΚΟ ΠΟΛΥΚΕΝΤΡΟ 
Α.Δ.Ε.Δ.Υ). 

Άρθρο 12 

Μεταβατικές Διατάξεις 

Όλα τα θέματα που δεν προβλέπονται στην παρού¬ 
σα απόφαση θα ρυθμίζονται από τον κανονισμό μετα¬ 
πτυχιακών σπουδών και τα αρμόδια όργανα σύμφωνα 
με την ισχύουσα νομοθεσία και στα πλαίσια της από 
21.4.2005 Προγραμματικής Συμφωνίας του Πανεπιστημί¬ 
ου Πελοποννήσου με το ΚΟΙΝΩΝΙΚΟ ΠΟΛΥΚΕΝΤΡΟ της 
Α.Δ.Ε.Δ.Υ και το Εθνικό Κέντρο Δημόσιας Διοίκησης και 
Αυτοδιοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2005 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




